**Аморе**

Случайност, сън или съдба?

Бял гълъб във деня ми долетя.

Сам Бог пречисти ангел ми доведе.

А ти лицето си над мен наведе

и в този миг Те разпознах!

О, мила, мисълта да сторя грях

не спира да ме изкушава,

и чувствата ми като лава

тъй огнени, неудържими,

ме карат да ти пиша в рими.

А нежната ти хубост в мен събуди блян

и спира ми дъхът за този миг желан

наяве своя сън да видя.

Не искам и да те обидя,

но повече не мога да мълча

и търся към сърцето ти ключа.

Кураж намирам да попитам сам:

Ще ме приемеш ли във твоя храм?

**Стамен Бориславов Димитров**, 23 години, специалност „Право“